b'\n_START_ARTICLE_\nIso Aitasalo\n_START_SECTION_\nMaantietoa\n_START_PARAGRAPH_\nSaari on noin 1\xc2\xa0000 metri\xc3\xa4 pitk\xc3\xa4, 780 metri\xc3\xa4 leve\xc3\xa4 ja sen pinta-ala on 50,8 hehtaaria . Se sijaitsee Tehinsel\xc3\xa4n l\xc3\xa4nsiosassa aivan Kuhmoisten kirkonkyl\xc3\xa4n edustalla olevan Sarvisalon saariryhm\xc3\xa4n reunalla. Saaren suojaan ja sen l\xc3\xa4nnen puolelle j\xc3\xa4\xc3\xa4 V\xc3\xa4h\xc3\xa4 Aitasalo ja lounaispuolelle Pukki. Pohjoispuolella sijaitsee Hyll\xc3\xa4. Id\xc3\xa4ss\xc3\xa4, ulapan puolella, on saariryhm\xc3\xa4n viimeisi\xc3\xa4 saaria Kukkaro, Hein\xc3\xa4luoto ja Kukkarontakot. Ison Aitasalon l\xc3\xa4hivedet ovat matalat ja eteenkin etel\xc3\xa4puolella ne ovat kiviset. Sielt\xc3\xa4 l\xc3\xb6yt\xc3\xa4\xc3\xa4 viel\xc3\xa4 11 pikkusaarta, jotka j\xc3\xa4\xc3\xa4v\xc3\xa4t Keitaansalmen taakse. Siell\xc3\xa4 on Keidas ja toinen yht\xc3\xa4 suuri saari. Iso Aitasalo on korkeampi kuin alueen muuta saaret ja se kohoaa 47 metrin korkeuteen P\xc3\xa4ij\xc3\xa4nteen pinnasta. M\xc3\xa4en huipulla on kalliopaljastumia ja pieni\xc3\xa4 jyrk\xc3\xa4nteit\xc3\xa4. Saarelle on rakennettu 15 vapaa-ajan asuntoa.\n_START_SECTION_\nLuontoarvoja\n_START_PARAGRAPH_\nP\xc3\xa4ij\xc3\xa4nteen saaristoinventoinnissa vuonna 2015 l\xc3\xb6ydettiin paikkoja, miss\xc3\xa4 kasvaa etel\xc3\xa4nhiippasammalta.\n_START_SECTION_\nHistoriaa\n_START_PARAGRAPH_\nKun 1900-luvun alussa saaristoa alettiin hy\xc3\xb6dynt\xc3\xa4m\xc3\xa4\xc3\xa4n, rakennettiin my\xc3\xb6s Isoon Aitasaloon kalamajoja. Tosin vuoden 1938 taloudellisessa kartassa ei ole merkitty rakennuksia , mutta sotien aikana my\xc3\xb6s t\xc3\xa4lle saarelle majoitettiin sotavankeja, jotka tekiv\xc3\xa4t mets\xc3\xa4t\xc3\xb6it\xc3\xa4 saaristossa. Sotien j\xc3\xa4lkeen rakennetuista kohteista Kanervalla on ajalleen tyypilliset piirteet hyvin esill\xc3\xa4. _NEWLINE_Vuoden 1965 peruskartassa niit\xc3\xa4 on saarella nelj\xc3\xa4. Niiden m\xc3\xa4\xc3\xa4r\xc3\xa4 alkaa kasvamaan vasta vuoden 1992 kartassa ja sen j\xc3\xa4lkeen niit\xc3\xa4 on rakennettu lis\xc3\xa4\xc3\xa4.'